cyanic-selkie/wikianc huggingface dataset:
აირიბაბა
მთის ფერდობი დაფარულია ღვიით. კლიმატი ზომიერია. ნოემბრიდან მაისამდე, მწვერვალი თოვლითაა დაფარული. წლიური ნალექი დაახლოებით 400 მმ-ია.
მთის ფერდობებზე მდებარეობს კუგითანგთაუს ნაკრძალი.
2004 წელს მწვერვალის თურქმენული სახელი აირიბაბა (Aýrybaba) შეიცვალა Beýik Saparmyrat Türkmenbaşy belentligi (თურქმენბაშის პიკი).
სქოლიო
კატეგორია:თურქმენეთის მთები კატეგორია:უზბეკეთის მთები
აღდგომის წმინდა ტაძრის განახლების სახელობის ტაძარი
აღდგომის წმინდა ტაძრის განახლების სახელობის ტაძარი (Храм Воскресения Словущего) — მართლმადიდებლური ტაძარი მოსკოვის ისტორიულ ცენტრში. ტაძარი დაარსებულია XVII საუკუნეში. მდებარეობს მოსკოვის ცენტრალურ ადმინისტრაციულ ოლქში პრესნენის რაიონში. ეკლესიის წინამძღვარია ნიკოლაი ბალაშოვი. ეკლესიის მთავარი საკურთხეველი ნაკურთხია აღდგომის წმინდა ტაძრის განახლების სახელზე, სამხრეთის ეგვტერი - ელისე წინასწარმეტყველის, ხოლო ჩრდილოეთისა - ნიკოლოზ საკვირველთმოქმედის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
ტაძრის შესახებ პირველი წყაროები თარიღდება 1548 წლით. თავდაპირველი აღდგომის წმინდა ტაძრის განახლების სახელობის ტაძარი წარმოდგენილია მოსკოვის პეტროვისეულ გეგმაზე, რომელიც შექმნილია 1596-1598 წლებში.
1629 წელს მოსკოვის დიდი ხანძრის დროს ტაძარი და მისი მიმდებარე ტერიტორია მთლიანად დაიწვა. მაგრამ მოსახლეობამ პრაქტიკულად ფერფლიდან აღადგინა ტაძარი და ააგო ახლა უკვე ქვისაგან.
1620 წლიდან ეკლესიის მახლობლად მდებარეობს ელია წინასწარმეტყველის სახელობის ტაძარი, რომელიც ააგეს მეფე მიხეილ I რომანოვისა და მისი მამის პატრიარქ ფილარეტის შეხვედრის საპატივცემულოდ, რომელიც დაბრუნდა პოლონელების ტყვეობიდან. 1636 წელს ანიშნული ტაძარი ქვის ნაგებობით შეცვალეს და იდგა XIX საუკუნის შუა წლებამდე. ტაძრის გაუქმების შემდეგ მისი საკურთხეველი გააიტანეს აღდგომის წმინდა ტაძრის განახლების სახელობის ტაძარში.
თითქმის ორი საუკუნე ტაძარი ცვლილებების გარეშე არსებობდა. 1816-1820 წლებში კი ეკლესიას მიაშენეს სატრაპეზო და სამრეკლო.
XIX საუკუნის მეორე ნახევარში ტაძრის ფანჯრები გააფართოვეს რუსული სტილის მიხედვით. 1897 წელს არქიტექტორ ალექსანდრე მაისნერის პროექტის მიხედვით სამრეკლოს ზედა ნაწილი შეცვალეს ახლით, რომელსაც ფსევდოკლასიკური სახე მისცეს. აღნიშნული ცვლილების შემდეგ სამრეკლო ეკლესიაზე ბევრად დიდი გახდა. ამის შემდეგ შენობას უკვე თანამედროვე სახე აქვს.
1930-იან წლებში, უღმერთობის ეპოქაში, ტაძარი არ დახურულა (ახლოს მცხოვრები ცნობილი მსახიობების არაერთჯერადი თხოვნის წყალობით), მაგრამ სამრეკლო დაანგრიეს. 1963-1964, 1979 და 1982-1986 წლებში ეკლესიას სარესტავრაციო სამუშაოები ჩაუტარდა.
1972 წლიდან სიცოცხლის ბოლომდე, 2003 წლამდე, ეკლესიაში რეგულარულად ატარებდა მსახურებას ვოლოკოლამის ეპარქიის მიტროპოლიტი პიტირიმი (ნაჩაევი).
რესურსები ინტერნეტში
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:რუსეთის კულტურული მემკვიდრეობის ძეგლები მოსკოვში
N.W.A
N.W.A-ში შედიოდნენ Arabian Prince, DJ Yella, Dr. Dre, Eazy-E, Ice Cube და MC Ren.
2015 წელს გამოვიდა ბიოგრაფიული დრამატული ფილმი Straight Outta Compton, რომელშიც აღწერილია ჯგუფის წარმატების ისტორია.
სქოლიო
კატეგორია:1986 წელს ჩამოყალიბებული ჯგუფები კატეგორია:1991 წელს დაშლილი ჯგუფები  კატეგორია:Eazy-E კატეგორია:Dr. Dre კატეგორია:Ice Cube კატეგორია:MC Ren კატეგორია:განგსტა-რეპ ჯგუფები კატეგორია:Priority Records-ის შემსრულებლები კატეგორია:Ruthless Records-ის შემსრულებლები კატეგორია:დასავლეთ სანაპიროს ჰიპ-ჰოპ ჯგუფები
ახტალის ქუჩა
ახტალის ქუჩა — ქუჩა თბილისში, ნაძალადევის რაიონში (ლოტკინი); ზიარის ქუჩიდან სანავარდოს ქუჩამდე. წარმოიქმნა XX საუკუნის 20-იან წლებში. 40-იან წლებამდე ახტალის I ქუჩა ერქვა. აქვს 1 გასასვლელი.
ახტალის გასასვლელი
ახტალის გასასვლელი — გასასვლელი თბილისში, ნაძალადევის რაიონი (ლოტკინი); მისასვლელი ახტალის ქუჩიდან.
ლიტერატურა
კატეგორია:ნაძალადევის  რაიონის ქუჩები
ბოკინიენი
სქოლიო
კატეგორია:სარაგოსის მუნიციპალიტეტები
თალთების ნამოსახლარი და სამაროვანი
თალთების ნამოსახლარი და სამაროვანი — არქეოლოგიური ძეგლი, მდებარეობს დუშეთის მუნიციპალიტეტის სოფელ არანისის აღმოსავლეთით, მდინარე არაგვის მარჯვენა ნაპირას, თიხის კარიერის ტერიტორიაზე. თარიღდება ძვ. წ. III ათასწლეულით და ახ. წ. I-IV საუკუნეებით.
1981 წელს გათხარა ისტორიის არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის ჟინვალის არქეოლოგიურმა ექსპერდიციამ. ნამოსახლარსა და სამარვანზე გათხრების დროს ქვედა ფენაში, მიწის ზედაპირიდან 2-2,5 სიღრმეზე, დაფიქსირდა შავმიწანიადაგიანი ფენა ადრინდელი ბრინჯაოს ხანის ნამოსახლარის ნაშთებით. ფენა შეიცავდა თიხის ჭურჭლის ნატეხებს და ნავისებრი ხელსაფრქვავის ფრაგმენტებს.
ზედა ტერასაზე გამოვლინდა I-II საუკუნეების ნამოსახლარის ნაშთი, რომლის გამიჯვნა სამაროვნისაგან ძნელია. სამაროვნის ტერიტორიაზე გაითხარა ალიზით ნაგები ერთი სწორკუთხა სათავსი. კედლები დაშენებული იყო რიყის ქვით ნაგებ საძირკველზე და გამაგრებული იყო მსხვილი ხის სარებით, რომელთა კვალი აღბეჭდილი იყო ხსნარით გამომწვარ ბათქაშზე. აქვე აღმოჩნდა თიხის ჭურჭლისა და გვერდებაკეცილი კრამიტის ნატეხები, 11 ქვევრი და ორმოები საოჯახო ნარჩენებითურთ. სამაროვანზე სამ დიდ თხრილში გამოვლინდა მცირე ჯგუფებად განლაგებული 20 სამარხი, რომელთაგან ერთი იყო ქვევრის ნატეხებით გადახურული ორმოსამარხი, ერთი-ქვევრსამარხი, დანარჩენი 18-ორმოსამარხი. სამარხები განლაგებული იყო სხვადასხვა დონეზე.
ქვედა იარუსის სამარხებში მიცვალებულები ესვენენ მკვეთრად მოხრილი მარჯვენა ან მარცხენა გვერძე, თავით ჩრდილო-დასავლეთისაკენ. სამარხეულ ინვენტარში გამოირჩევა წითლად გამომწვარი თიხის ჭურჭელი. ზედა იარუსის სამარხებში მიცვალებულები ისე მკვეთრად აღარ იყვნენ მოხრილი; ჭარბობდა დასავლეთისაკენ დამხრობა. ერთ შემთხვევაში მიცვალებული ზურგზე იწვა, ფეხები კი მოხრილი ჰქონდა. სამარხეული ინვენტარი შეიცავდა თიხის ხელადებს, სასმისებს, ბრინჯაოს სამაჯურებს, ბეჭდებს, საყურეებს, აბზინდებსა და სხვ. არქეოლოგიური მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ალბანეთის სამთავროები
ალბანეთის სამთავროები (1371—1479) — პერიოდი ХIV-ХV სს. ალბანეთის ისტორიაში, როცა დაიწყო ეთნიკურ ალბანელებში სახელმწიფოებრიობის მკვეთრი აქტივიზაცია. ამ პერიოდში თანამედროვე ალბანეთის ტერიტორიაზე, ეპირსა და კოსოვოს ნაწილში ჩამოყალიბდა ერთმანეთისაგან დამოუკიდებელი რამდენიმე პატარა სახელმწიფოებრივი წარმონაქმნი. აქამდე, 1191—1255 წწ. კონსტანტინეპოლის დაცემის შემდეგ ჩრდილოეთ ალბანეთსი წარმოიქმნა არბერის სამთავრო, მაგრამ ის თავიდან შეიყვანეს კვლავ აღორძინებული ბიზანტიის იმპერიაში, ხოლო მოგვიანებით დაიპყრო სერბეთის სამეფომ. ალბანელთა სახელმწიფოებრივი გაძლიერება მეორედ დაიწყო სერბეთის სამეფოს დაცემის შემდეგ 1371 წლიდან თუმცა ჯერ კიდევ 1350-ანი წლებიდან ის აკონტროლებდა თითქმის მთელი ალბანეთის მიწებს. ბერძენი პალეოლოგოსები უკვე დიდი ხნის დასუსტებული იყვნენ თურქთა მიერ, ხოლო ვენეციელთა და ჯვაროსანთა ხელისუფლება ვრცელდებოდა მხოლოდ ზღვისპირეთის ტერიტორიებზე. 1444 წელს ალბანეთის სამთავროებენ დგამენ გაერთიანებისაკენ პირველ ნაბიჯებს. ასე წარმოიქმნა ლეჟის ლიგა, რომლის მიზანი იმ პერიოდში იყო ალბანეთის მიწების მიმართ (მაშინ ქრისტიანული მიწები) ოსმალთა დამპყრობლური გეგმებისათვის ხელის შეშლა. 1479 წელს ლიგის წინააღმდეგობა გატყდა. მთელი ალბანეთი შევიდა ოსმალთა იმპერიაში.
პოჟეგა
პოჟეგა (ხორვ. Požega) — ქალაქი ხორვატიაში, დასავლეთ სლავონიაში. პოჟეგა-სლავონიის ოლქის ადმინისტრაციული ცენტრი.
ღირსშესანიშნაობები
მინიატიურა|მარცხნივ|ფრანცისკანელთა სულიწმინდის ეკლესია.
მერი კინგზლი
მინი|მერი ჰენრიეტა კინგზლი მერი კინგზლი (Mary Kingsley; დ. 13 ოქტომბერი, 1862, ლონდონი — გ. 3 ივნისი, 1900, საიმონსტაუნი) — ინგლისელი მოგზაური, რომელიც მოგზაურობდა მთელ დასავლეთ აფრიკაში.
30 წლამდე, მერი ძირითადად ლონდონში ცხოვრობდა და დედას უვლიდა. თუმცა, მშობლების სიკვდილიდან მალევე, 1892 წელს, დასავლეთ აფრიკისაკენ მიმავალ სატვირთო გემზე აღმოჩნდა. კინგზლიმ მამის ბიბლიოთეკაში შეისწავლა აფრიკის ბუნება და წეს-ჩვეულებები, მან დაარწმუნა ბრიტანეთის მუზეუმი, მისი ექსპედიცია დაეფინანსებინათ, რათა აფრიკის ბუნება შეესწავლა. 1893 წელს იგი გადავიდა იმ ადგილას, რომელსაც ახლა ნიგერიის სანაპირო ჰქვია და კონტინენტისაკენ გაემართა.
ტროპიკულ ტყეებში იგი მწერებსა და თევზებს დაეძებდა. მეორე მოგზაურობისას კინგზლი კიდევ უფრო შორს წავიდა სამხრეთით და მდინარე ოგოვეს აჰყვა ჯერ თბომავლით, შემდეგ კი — კანოეთი.
კინგზლიმ ორჯერ იმოგზაურა დასავლეთ აფრიკაში იმ დროს, როდესაც იქაურობას „თეთრკანიანთა სამარეს“ ეძახდნენ. ადგილობრივი ბუნებითა და ხალხით დაინტერესებული კინგზლი პირველი უცხოელი იყო, ვინც ფენგის ტომი ნახა და პირველი ქალი, ვინც კამერუნის ვულკანზე ავიდა. 1897 წელს კინგზლიმ დაწერა წიგნი „მოგზაურობა დასავლეთ აფრიკაში“, რომელიც მაშინვე ბესტსელერად იქცა. მომდევნო წელს იგი ტყვეთა მოსავლელად გაემგზავრა სამხრეთ აფრიკაში, სადაც ციებ-ცხელება შეეყარა და გარდაიცვალა.
ლიტერატურა
კატეგორია:ინგლისელი მოგზაურები კატეგორია:დაბადებული 13 ოქტომბერი კატეგორია:დაბადებული 1862 კატეგორია:გარდაცვლილი 3 ივნისი კატეგორია:გარდაცვლილი 1900
ახიელის სამაროვანი
ახიელის სამაროვანი — არქეოლოგიური ძეგლი, მდებარეობს დუშეთის მუნიციპალიტეტის სოფელ ახიელის ჩრდილო-აღმოსავლეთით 200 მ-ზე, ადგილ ციხიებნის ბოლოში. თარიღდება VIII-X საუკუნეებით.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ტატიანა დუნენკო
ბიოგრაფია
ტატიანა დუნენკო დაიბადა ქალაქ ქუთაისში. დაამთავრა თბილისის სახელმწიფო კონსერვატორია 1949 წელს, ხოლო ჯერ კიდევ 1930 წლიდან იყო თბილისის ზაქარია ფალიაშვილის სახელობის ოპერისა და ბალეტის სახელმწიფო აკადემიური თეატრის კონცერტმაისტერი. 19 წლის იყო ჯერ კიდევ თეატრში, როცა მივიდა, უაღრესად მაღალი დონის შემსრულებელი გახლდათ. საქართველოში ევგენი მიქელაძის ჩამოსვლის შემდგომ ტატიანა დუნენკო გახდა წამყვანი კონცერტმაისტერი ოპერისა და ბალეტის თეატრის.
1940-1988 წლებში აქტიურად ეწეოდა პედაგოგიურ მოღვაწეობას თბილისის კონსერვატორიის საკონცერტმაისტერო ხელოვნების კათედრაზე, როგორც კონცერტმაისტერი თანამშრომლობდა არაერთ გამოჩენილ ქართველ მომღერალთან და მათი შემოქმედებითი წარმატების თანამონაწილე იყო. XX საუკუნის 30-იან წლებში პროფესორ კამოევასთან ერთად შექმნა გამორჩეული, უაღრესად მნიშვნელოვანი პირველი ქართული საფორტეპიანო დუეტი.
ტატიანა დუნენკო ფლობდა ვრცელ საოპერო-საკონცერტმაისტერო რეპერტუარს, იყო კლასიკოსთა თუ თანამედროვე საოპერო კომპოზიტორთა შემოქმედების შესანიშნავი ინტერპრეტატორი. უნდა აღინიშნოს ასევე ისიც, რომ მართლაც გამორჩეული და ფართო იყო მისი კამერული და სოლო საფორტეპიანო რეპერტუარიც (მოცარტის, დებიუსის, რაველის ნაწარმოებები ფორტეპიანოსათვის, ხოლო გრიგისა და რახმანინოვის საფორტეპიანო სიუიტები).
უნდა აღინიშნოს ის ფაქტიც, რომ 1937 წლიდან მოყოლებული იგი აქტიურად იყო ჩართული თვითონ ოპერის მომზადებაში და მუდამ თანამშრომლობდა კომპოზიტორებთან. იგი მართლაც თავდადებული მუშაობდა სოლისტებთან, პარტიების შესრულების წინ.
მისთვის როგორც ხელოვანისთვის მკვეთრად დამახასიათებელი იყო მაღალი პროფესიონალიზმი, შესრულების განსაკუთრებული კულტურა, როგორც კონცერმაისტერი მუშაობდა გამოჩენილ ქართველ მომღერლებთან, როგორებიც არიან: პაატა ბურჭულაძე, ეთერ ჭყონია, ზურაბ ანჯაფარიძე, პეტრე ამირანაშვილი, მედეა ამირანაშვილი, ბათუ კრავეიშვილი, ლამარა ჭყონია, ზურაბ სოტკილავა, დავით ანდღულაძე, ნუგზარ გამგებელი, ლადო ათანელი და სხვა. მან მათი სახით აღზარდა ბრწყინვალე თაობა, იყო თავისი საქმის უბადლო ოსტატი.
მან შექმნა ქართველ პიანისტ-აკომპანიატორთა მთელი სკოლა, მისი აღზრდილები წარმატებით მოღვაწეობენ თბილისში, საქართველოსა და მის საზღვრებს გარეთაც.
1996 წლის 23 ივნისს, საქართველოს პრეზიდენტის ედუარდ შევარდნაძის დადგენილებით ქართული მუსიკალური ხელოვნების განვითარების საქმეში შეტანილი განსაკუთრებული წვლილისა და ნაყოფიერი პედაგოგიური მოღვაწეობისათვის თბილისის ზაქარია ფალიაშვილის სახელობის ოპერისა და ბალეტის სახელმწიფო აკადემიური თეატრის კონცერტმაისტერი, საქართველოს სახალხო არტისტი, პროფესორი ტატიანა დუნენკო დაჯილდოვდა ღირსების ორდენით.
ტატიანა დუნენკო გარდაიცვალა 1999 წლის 18 ოქტომბერს, 87 წლის ასაკში.
სქოლიო
კატეგორია: ქართველი პიანისტები კატეგორია: დაბადებული 1912 კატეგორია: დაბადებული 17 თებერვალი კატეგორია:გარდაცვლილი 1999 კატეგორია:გარდაცვლილი 18 ოქტომბერი
პანაფრიკანიზმი
პანაფრიკანიზმი — პოლიტიკურ-იდეოლოგიური მოძრაობა, რომელიც წარმოიშვა XIX-XX საუკუნეების მიჯნაზე აფრო-ამერიკული ინტელიგენციის წიაღში (ბლაიდენი, ედუარდ უილმოტი). ბრძოლის მთავარი მიზანი იყო შავკანიანთა ჩაგვრისა და უფლებათა შევიწროების წინააღმდეგ გაერთიანება. მისი მიმდევრები მოითხოვდნენ, ეგრეთვე, აშშ-ში შავკანიანი მოსახლეობის პოლიტიკური უფლებების აღიარებას. მე-XX საუკუნის პირველ ნახევარში, განსაკუთრებით 50-ან წლებში პანაფრიკანიზმი გადაიზარდა მოძრაობაში, რომლის მიზანს აფრიკელი ხალხების განთავისუფლებისათვის ბრძოლა წარმოადგენდა. მათი დაჟინებული მოთხოვნა იყო - მიენიჭებინათ აფრიკული ქვეყნებისათვის დამოუკიდებლობა.
მეხუთე კონგრესი (მანჩესტერი, 1945) აღინიშნა აფრიკის პოლიტიკურ პარტიათა ლიდერების კვამე ნკრუმას (განა), ნნამდი აზიკივეს (ნიგერია), ჯომო კენიატას (კენია) და სხვათა გამოსვლებით.
პანაფრიკანიზმის იდეის საფუძველზე შეიქმნა 1963 წელს აფრიკული ერთობის ორგანიზაცია (თანამედროვე აფრიკული კავშირი).
რესურსები ინტერნეტში
კატეგორია:პოლიტიკური მოძრაობები კატეგორია:აფრიკის ისტორია კატეგორია:ნაციონალიზმი
სამუილ სტოლმანი
სამუილ სტოლმანი (დ. 9 დეკემბერი, 1874, კიახტა — გ. 22 დეკემბერი, 1949, კიევი) — ებრაული წარმოშობის უკრაინელი დირიჟორი. 1905 წლიდან მოსკოვში დირიჟორის პროფესიას ვ. საფინოვთან ეუფლებოდა. სხვადასხვა ქალაქში ეწეოდა სადირიჟორო მოღვაწობას, კერძოდ 1927-1944 წლებში ოდესაში, 1944-1949 წლებში კიევში და 1917 წლიდან კი თბილისის ოპერის თეატრის დირიჟორი გახდა.
ბიოგრაფია
დამოუკიდებელ საქართველოში, 1919 წელს, დირიჟორობდა დიმიტრი არაყიშვილის ოპერის „თქმულება შოთა რუსთაველზე“ პირველ დადგმას, ასევე ვიქტორ დოლიძის „ქეთო და კოტეს“ პრემიერის დროს, 1919 წლის 12 ნოემბერს. 1920 წლის 15 თებერვალს თბილისში მოკლა საკუთარი ცოლი, თუმცა, საქმეში არსებული გარემოებების გამო სასამართლომ გაამართლა.
გასაბჭოების შემდეგ მონაწილეობდა ვიქტორ დოლიძის „ლეილას“ (1922 წლის 6 ივნისი) და მელიტონ ბალანჩივაძის „დარეჯან ცბიერის“ პრემიერებში. 1933 წელს ვიქტორ დოლიძისა და 1936 წელს აკაკი ანდრიაშვილის საფორტეპიანო კონცერტებში, აგრეთვე ზაქარია ფალიაშვილის „დაისის“ ოდესაში დადგმულ წარმოდგენაში. მის რეპერტუარში, ქართულთან ერთად, უცხოური ნაწარმოებებიც შედიოდა.
სამუილ სტოლმანს 1925 წელს მიენიჭა საქართველოს დამსახურებული არტისტის, 1937 წელს კი უკრაინის სახალხო არტისტის წოდებები. იგი გარდაიცვალა კიევში.
ტალინის საფონდო ბირჟა
ტალინის საფონდო ბირჟა — საფონდო ბირჟა ტალინში, ესტონეთი. სტოკჰოლმის, ჰელსინკის, რიგის და ვილნიუსის ბიეჟებთან ერთად შედის NASDAQ OMX - ბირჟების ჯგუფში. ის ესტონეთის ერთადერთი რეგულარული ბირჟაა. ბირჯის მთავარი საფონდო ინდექსია - OMX Tallinn, მანამდე იყო - TALSE.
ძირითადი სია
ძირითად სიაში მოსახვედრად კომპანიას უნდა ჰქონდეს მინიმუმ 3 წლიანი ბიზნეს ოპერირების გამოცდილება. 2015 წლის აგვისტოს მიხედვით ძირითად სიაში იყო შემდეგი 14 კომპანია:
მეორადი სია
მეორად სიაში არიან კომპანიები, რომლებიც ძირითადი სიია მოთხოვნებს ვერ აკმაყოფილებენ. 2015 წლის აგვისტოს მიხედვით მეორედ სიაში იყო 2 კომპანია:
რესურსები ინტერნეტში
კატეგორია:ესტონეთის ეკონომიკა
ერაზგავორსი
ერაზგავორსი (Երազգավորս) — სოფელი სომხეთში, შირაკის პროვინციაში. მდებარეობს ზღვის დონიდან 1 480 მეტრზე. 2008 წლის მონაცემებით, მოსახლეობა 1 640 ადამიანს შეადგენდა, სიმჭიდროვე 169 ადამიანი კმ²-ზე. ფართობი 9.7 კმ²-ია.
ბორდალბა
ბორდალბა  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კომუნიდად-დე-კალატაიუდის კომარკის შემადგენლობაში. ფართობი — 41,579479 კმ². მოსახლეობა — 52 კაცი (2020 წ.).
ერაზგავორსი
რესურსები ინტერნეტში
კატეგორია:შირაკის პროვინციის სოფლები
ბორდალბა
სქოლიო
კატეგორია:სარაგოსის მუნიციპალიტეტები
გრინვიჩი
გრინვიჩი (Greenwich) — ლონდონის საზღვაო ჭიშკარი. ქალაქის ისტორიული გარეუბანი, ამჟამად ადგილობრივი თვითმმართველობის ერთ-ერთი ერთეული ქალაქის სამხრეთ-აღმოსავლეთით, მდინარე ტემზის მარჯვენა სანაპიროზე. გრინვიჩი ითვლება ლონდონის ერთ-ერთ პრესტიჟულ რაიონად.
გრინვიჩი ცნობილია იმით, რომ აქ გადის ნულოვანი მერიდიანი, რომელიც ისტორიულად უკავშირდება გრინვიჩის ობსერვატორიას.
ტოპონიმი Grenewic ან Grenevic საქსონიური წარმოშობისაა და სიტყვასიტყვით იკითხება, როგორც the green village ან the village on the green და ნიშნავს „მწვანე სოფელს“.
1997 წელს გრინვიჩის სანაპირო ხაზი, ჰოსპიტალთან, პარკთან და კუინზ-ჰაუსთან ერთად შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები გაერთიანებულ სამეფოში
რეისი 8501 Indonesia AirAsia
რეისი 8501 Indonesia AirAsia — ავიაკომპანია Indonesia AirAsia-ს რეგულარული სამგზავრო რეისი მარშრუტით სურაბაია—სინგაპური. 2014 წელს 28 დეკემბერს აღნიშნული რეისის შემსრულებელი თვითმფრინავი Airbus A320-216 ეკიპაჟის 7 წევრთან და 155 მგზავრთან ერთად აეროპორტ სიდოარჯოდან აფრენის შემდეგ გაუჩინარდა.
თვითმფრინავი სიდოარჯოს აეროპორტიდან ადგილობრივი დროით 5:35-ზე (UTC+7) გამოფრინდა და გეგმის თანახმად 8:30 SGT (UTC+8) უნდა დაფრენილიყო. ადგილობრივი დროით 07:24-ზე თვითმფრინავთან კავშირი დაიკარგა. იმ დროისთვის თვითმფრინავი იმყოფებოდა იავას ზღვის თავზე კალიმანტანასა და იავას შორის.
თვითმფრინავი
Airbus A320-216 ქარხნული ნომრით 3648 პირველი გაფრენა 2008 წლის 25 სექტემბერს შეასრულა და ქარხნული გამოცდების პერიოდში ატარებდქა სარეგისტრაციო ნომერს F-WWBZ. ამ თვითმფრინავის ორი ორკონტურიანი ტურბოვენტილატორული ძრავი იყო CFM International CFM56-5B6/3 მოდელისა, მგზავრთტევადობა — 180 ადგილი ეკონომ-კლასში (კონფიგურაცია Y180). 2008 წლის 16 ოქტომბერს ავიალაინერი ინდონეზიური ავიაკომპანია Indonesia AirAsia-ს ავიაპარკის შემადგენლობაში შევიდა, სადაც ახალი სარეგისტრაციო ნომერი მიიღო — PK-AXC. საერთო ჯამში თვითმფრინავმა 23 ათასი საათი იფრინა და 13,6 ათასი „აფრენა-დაფრენის“ ციკლი შეასრულა.
მგზავრები და ეკიპაჟი
ავიაკომპანია AirAsia-მ გამოაქვეყნა 155 მგზავრის, მათ შორის 138 სრულწლოვანის, 16 ბავშვის და ერთი ჩვილის ვინაობა. ასევე ბორტზე იმყოფებოდნენ ეკიპაჟის 7 წევრი, მათ შორის 2 მფრინავი.
რესურსები ინტერნეტში
კატეგორია:საავიაციო შემთხვევები და ინციდენტები ინდონეზიაში
კუკური გოგიაშვილი
კუკური პავლეს ძე გოგიაშვილი (დ. 15 ოქტომბერი, 1912, ქუთაისი — გ. 24 ივნისი, 1984, თბილისი, საქართველოს სსრ, სსრკ) — ქართველი მწერალი, ჟურნალისტი, მსახიობი; „ცისფერყანწელთა“ ჯგუფის ერთ-ერთი წარმომადგენლის შალვა კარმელის ძმა.
ბიოგრაფია
სწავლობდა ქუთაისში, კოტე მარჯანიშვილის თეატრთან არსებულ სტუდიაში და პარალელურად მუშაობდა ამავე თეატრში (1928–30). 1930 წელს თეატრთან ერთად გადავიდა თბილისში და მარჯანიშვილის გარდაცვალებამდე (1933) იყო მისი დასის წევრი. გოგიაშვილი სხვადასხვა დროს იყო თელავისა და თბილისის თოჯინებისა და მოზარდ მაყურებელთა ქართული თეატრების მსახიობი და დრამატურგი. პარალელურად ჟურნალისტურ საქმიანობას ეწეოდა გაზეთ „მუშასა“ და ჟურნალ „ნიანგში“. 1948 წლიდან გარდაცვალებამდე მუშაობდა საბავშვო ჟურნალ „დილაში“.
პირველი ლექსები 1934 წელს გამოაქვეყნა, პირველი საბავშვო წიგნი — „თინიკოს მამალი“ — 1940. გოგიაშვილს ეკუთნის საბავშვო ლექსების, პოემებისა და ზღაპრების კრებულები: „გაზაფხული“ (1947), „ტყის სტუმარი“ (1951), „აბლი-ბაბლი“ (1962), „მზეს უმღერიან“ (1970), „გაზაფხული მოდის“ (1972), „ათული და ბათული“ (1978), „შემოდგომას რა სჯობს“ (1983) და სხვ. ასევე წერდა სატირულ-იუმორისტულ ნაწარმოებებს. მისი პიესები იდგმებოდა თბილისის მოზარდ მაყურებელთა ქართულ თეატრსა („ფარავნელი ჭაბუკი“, „ალუბლები ჰყვავიან“, „ბაღნარში“ და სხვ.) და თოჯინების თეატრში („ბეკეკა“, „რწყილი და ჭიანჭველა“, „რუხი მგელი“ და სხვ.). დაჯილდოებულია იაკობ გოგებაშვილის სახელობის მედლით (1973).
Meat Is Murder
Meat Is Murder — ინგლისური როკ-ჯგუფ The Smiths-ის მეორე სტუდიური ალბომი. იგი ბრიტანეთში გამოვიდა 1985 წლის 11 თებერვალს, ლეიბლზე Rough Trade Records. Meat Is Murder იქცა ჯგუფის პირველ ალბომად, რომელიც ბრიტანეთის ჩარტის სათავეში მოხვდა. კანადაში იგი 40-ე პოზიციამდე მიაღწია, ხოლო აშშ-ში 110-ე იყო.
სქოლიო
კატეგორია:The Smiths-ის ალბომები კატეგორია:1985 წლის ალბომები კატეგორია:Rough Trade Records-ის ალბომები კატეგორია:Sire Records-ის ალბომები
ოქსიტანია
ამჟამად, ამ რეგიონში მცხოვრები 16 მილიონი ადამიანიდან დაახლოებით 200 000-დან – 800 000-მდე ადამიანი არის ადგილობრივი წარმოშობის. რეგიონში საუბრობენ ფრანგულ, კატალანურ, ესპანურ და იტალიურ ენებზე. 2006 წლიდან ოქსიტანიური ენა კატალონიის ოფიციალური ენა გახდა, რომელიც მოიცავს არანის ველს, სადაც 1990 წელს ოქსიტანიელებმა მოიპოვეს ოფიციალური სტატუსი.
რომაელთა მმართველობის დროს, ოქსიტანიის უმეტეს ნაწილს უწოდებდნენ აკვიტანიას, ადრე დაპყრობილ ტერიტორიებს უწოდებდნენ რომის პროვინციებს, ხოლო ჩრდილოეთ პროვინციებს, რასაც ამჟამად საფრანგეთი ეწოდება, გალიას (გალი). არსებობს ტექსტები, რომლებშიც ტერიტორია ირიბად მოიხსენიება, როგორც "ოქსიტანიური ენის ქვეყანა".
2016 წლის 28 სექტემბერს ოქსიტანია გახდა ადმინისტრაციული რეგიონის სახელი, რომელმაც მიიღო მემკვიდრეობით მიიღო გარკვეული რეგიონები, რომლებიც ოქსიტანიის მცირე ნაწილია.
გეოგრაფია
ოქსიტანიური კულტურა აყვავდა შუა საუკუნეებში. ტრაბადურის დროის მრავალი მწერალი, პოეტი და ექსპონენტი იყენებს ოქსიტანიურ ენას, როგორც მათ არჩევანს. ჩრდილოეთ იტალიელები და კატალონიელები ასევე იყენებდნენ ოქსიტანიურ ლიტერატურას.
სახელწოდება ოქსიტანია შუა საუკუნეებში გაჩნდა გეოგრაფიული, ლინგვისტური და კულტურული კონცეფციის საფუძველზე.
მისი ახლანდელი განმარტება ცვლადია. პირველი სოციოლოგიური კვლევა ოქსიტანურ ენაზე, 1976 წელს დაიწყო. ოქსიტანია, როგორც ეს განსაზღვრულია თანამედროვე ოქსიტანური ენათმეცნიერული კვლევის მიერ, ტერიტორია მოიცავს სამხრეთ საფრანგეთის ამჟამინდელ ნაწილს, იტალიაში დასავლეთ პიემონტის ალპურ ხეობებს, ვალ დ'არანს ესპანეთში და მონაკოს გარკვეულ ნაწილს. ფართობი დაახლოებით 190,000 კმ² -ია. 1999 წელს მას დაახლოებით თხუთმეტი მილიონი მოსახლე ჰყავდა, რომლის დაახლოებით 20% ცხოვრობდა ტერიტორიის მიღმა. მეორეს მხრივ, ენობრივი აღწერის არარსებობის გამო, ჩვენ მხოლოდ არასრულყოფილად ვიცით ოქსიტანურ ენაზე მოლაპარაკე ადამიანების რაოდენობა.
ისტორია
ოქსიტანია ადრეული შუა საუკუნეების განმავლობაში ხშირად იყო პოლიტიკურად გაერთიანებული. შარლემანემ პირობა დადო, რომ მისი იმპერია ეროვნული და მშობლიური ენების მიხედვით დაიყოფოდა სამ ავტონომიურ ტერიტორიად. ფრანკო გერმანულ და იტალიურ ენებთან ერთად, იყო დაახლოებით ის, რაც დღეს თანამედროვე ოქსიტანური გაერთიანებაა. მაგრამ საქმე არ მიდიოდა გეგმის მიხედვით და იმპერიის დაყოფის დროს, IX საუკუნეში ოქსიტანია გაიყო სხვადასხვა საგრაფოებში, საჰერცოგოებსა და სამეფოებში. მას შემდეგ, ქვეყანა აღარ იყო პოლიტიკურად გაერთიანებული, თუმცა ოქსიტანია გაერთიანდა საერთო კულტურის წყალობით.
ოქსიტანური ლიტერატურა იმ დროისთვის, XII-XIII საუკუნეებში აყვავებული იყო.
XIII-XVII საუკუნეებში, ფრანგმა მეფეებმა თანდათანობით დაიპყრეს ოქსიტანია, ზოგჯერ ომით და მოსახლეობის ხოცვით, ზოგჯერ დახვეწილი პოლიტიკური ინტრიგებითა და ანექსიით. XV საუკუნის მიწურულიდან, სხვადასხვა აზნაურებმა და ბურჟუაზიამ დაიწყო ფრანგული ენის შესწავლა.
1789 წელს რევოლუციური კომიტეტები ცდილობდნენ "მიდიის" რეგიონების ავტონომიის აღდგენას.
XIX საუკუნეში ოქსიტანური ლიტერატურის ძლიერი აღორძინების მოწმე გახდა მწერალი ფრედერიკ მისტრალი, რომელსაც მიენიჭა ლიტერატურის ნობელის პრემია 1904 წელს.
ოქსიტანიის სოციალური მახასიათებლები არ არის მარადიული, რადგან ოქსიტანია მისი არსებობის განმავლობაში იყო სხვადასხვა სახელმწიფოს გავლენის სფერო.
თუ ტერმინი ოქსიტანია მე-16 საუკუნის შუა წლებიდან გამოჩნდა,, მაშინ 1732 წლის, ანტიკური ხანის კანონების კრებულში, იგი მხოლოდ აქტუალური ხდება მე-19 საუკუნეში.
ოქსიტანური კვლევების ინსტიტუტი დაარსდა 1930 წელს.
ოქსიტანიის გეოგრაფიული დელიმიტაცია დაზუსტდა 1876 წელს. ოქსიტანიის კუნძულები მოიცავს სამხრეთ საფრანგეთის დაახლოებით მესამედს (რომელსაც უფრო ხშირად მონაკოს უწოდებენ), ოქსიტანური ველები არის იტალიაში, ისევე როგორც ესპანეთში. ოქსიტანიის ჩრდილოეთით არსებობს ლინგვისტური გარდამავალი მხარე.
ესპანეთი
ესპანეთში, არანის პოლიტიკურმა პარტიებმა მონაცვლეობით მართეს მთავრობის ძირითადი ინსტიტუტი. მათ ასევე აირჩიეს თანამდებობის პირები არანის მუნიციპალიტეტებში, კატალონიის პარლამენტსა და ესპანეთის სენატში. ისინი ახლოს არიან კატალონიურ პარტიებთან, გარდა ლოქალისტური პარტიისა. არანის ერთობა (UA-PNA) არის სოციალ-დემოკრატიული და რეგიონალისტურ-ავტონომიური პარტია, რომელიც ასოცირდება კატალონიის სოციალისტთა პარტიასთან (PSOE-PSC). არანის დემოკრატიული კონვერგენცია (CDA-PNA) კი, რომელიც ამჟამად ხელისუფლებაშია, არის ცენტრისტული და ავტონომიური. პარტია უკავშირდება კატალონიის დემოკრატიულ კონვერგენციას. კოროპი არის მოქალაქეთა მოძრაობა, რომელიც დაარსდა 2015 წლის თებერვალში. იგი მიზნად ისახავს არანესთან ორმხრივ ურთიერთობას.
2017 წელს კატალონიის რეგიონალურ არჩევნებში ვალ დ’არანის ამომრჩეველებმა ხმა მისცეს მეტწილად ესპანეთის პროფიონალისტურ პარტიებსა და ”კონსტიტუციონალისტებს”.
საფრანგეთი
2005 წელს ოქსიტანური მიტინგი მოხდა კარკასონში.
საფრანგეთში პოლიტიკურ პარტიებს არასოდეს ჰყადათ არჩეული წარმომადგენლები ეროვნულ ან ევროპულ ინსტიტუტებში და ზოგადად საბჭოებში. ამასთან, 2010 წლის საფრანგეთის რეგიონულ არჩევნებში ოქსიტანური პარტია, ფედერაციის რეგიონებთან და ევროპაში სოლიდარობის მქონე ხალხებთან ერთად, შევიდა ხუთ რეგიონულ საბჭოში. თავის მხრივ, ოქსიტანური პარტიის პრეზიდენტი, გუსტავ ალიროლი ამჟამად არის პარტია "რეგიონები და სოლიდარობის მქონე ხალხის" პრეზიდენტი და "ევროპული თავისუფალი ალიანსის" ვიცე-პრეზიდენტი, რომელიც შესულია 50 დეპუტატის ჯგუფში. მინი|გუსტავ არიოლი
ოქსიტანია დღეს
დღეს ოქსიტანიაში 14-დან 16 მილიონამდე ადამიანი ცხოვრობს. 1999 წლის აღწერის მონაცემებით, 610 000 მშობლიურ ენაზე მოლაპარაკე ადამიანია, რომლებიც ძირითადად ძველ თაობებში გვხვდება. Institut d'Estudis Occitans (IEO) ოქსიტანური ენის მოდერნიზაციას ახდენს 1945 წლიდან, ხოლო Conselh de la Lenga Occitana (CLO) 1996 წლიდან. დღესდღეობით ოქსიტანური ენა გამოიყენება ყველაზე თანამედროვე მუსიკალურ და ლიტერატურულ ნაწარმოებებში მაგალითად, როგორიცაა ,,როკ ენ როლი", ფოლკლორული როკი, რეპი, დეტექტიური ისტორიები ან სამეცნიერო ფანტასტიკა.
თვითმმართველობებისთვის ოქსიტანური პოლიტიკური მოძრაობა არსებობს XX საუკუნის დასაწყისიდან. განსაკუთრებით ომისშემდგომი პერიოდის შემდეგ მოძრაობა უმნიშვნელოა საარჩევნო და პოლიტიკური თვალსაზრისით. მიუხედავად ამისა, 2010 წელს ჩატარებული რეგიონული არჩევნების შედეგად, პარტიულ ოქსიტანიას საშუალება მიეცა, სხვადასხვა რაიონულ საბჭოში შესულიყო.
ჩატარებულ ძირითად კვლევებზე დაყრდობით, ვარაუდობენ, რომ ოქსიტანური ენისა და კულტურის აღორძინება კვლავ მიმდინარეობს. თუმცა, საფრანგეთში, ოქსიტანური ჯერ კიდევ არ არის აღიარებული ოფიციალურ ენად, რადგან ფრანგული ენის სტატუსი 1992 წლიდან კონსტიტუციურად არის დაცული. ოქსიტანელ აქტივისტებს სურსთ, რომ საფრანგეთის მთავრობამ ოქსიტანური მიიღოს, როგორც მეორე ოფიციალური ენა შვიდი რეგიონისთვის, რომელიც წარმოადგენს საფრანგეთის სამხრეთს ნაწილს.
ოქსიტანური ენა
იხ. მთავარი წყარო: https://en.wikipedia.org/wiki/Occitan_language
ოქსიტანური ენა მხოლოდ ოფიციალურადაა აღიარებული. დაცული და დაწინაურებულია ესპანეთში, ასევე იტალიაში მას აქვს დაცული ენის სტატუსი, ხოლო საფრანგეთში მხოლოდ სასწავლო ქსელშია მიღებული.
2005 წლის, ოქტომბერში, ჩატარდა კვლევა, რომლის მიხედვითაც დადგინდა, რომ სტუდენტთა რაოდენობა ოქსიტანური ენის კურსებზე 4326-ს აღწევს.
საფრანგეთის კულტურის მინისტრის 2002 წლის მოხსენების თანახმად (მოხსენება პარლამენტში ფრანგული ენის გამოყენების შესახებ, 2003 წ.), საჯარო სკოლებში, კოლეჯებში, ლიცეუმებსა და კერძო სკოლებში: 2001–2012 სასწავლო წლებში 67549 სტუდენტი ჩაირიცხა. .
მიუხედავად ამ არამდგრადი სოციალური პოზიციისა, ოქსიტანური ენა ერთ-ერთ ოფიციალური ენად ითვლება მსოფლიოში.
ნანული აბესაძე
ნანული აბესაძე (დ. 15 ივლისი, 1936) — ქართველი მომღერალი, საქართველოს დამსახურებული არტისტი.
ბიოგრაფია
ნანული აბესაძე დაიბადა ქალაქ თბილისში. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი 1964 წელს (ინგლისური ენის ფაკულტეტი).
1964–1970 წლებში იყო საქართველოს სახელმწიფო ანსამბლ „რეროს“ წევრი. 1970–1974 წლებში ანსამბლ „დიელოს“ წევრი. 1974–1986 წლებში საქართველოს სახელმწიფო ხალხური სიმღერის ანსამბლ „თბილისის“ წევრი. ის მღეროდა დუეტში კოროშინაძესთან, ასევე ტრიოში კოროშინაძესა და ჭირაქაძესთან ერთად. რეპერტუარში აქვს: ქართველ კომპოზიტორთა სიმღერები, რუსული რომანსები. მონაწილეობდა სხვადასხვა ფესტივალებში („ბარვეს“ ფესტივალი, გერმანია). საგასტროლოდ მოგზაურობდა სსრკ–ის ქალაქებში, ასევე საფრანგეთში.
1983 წელს ხელოვნებაში შეტანილი განსაკუთრებული წვლილისთვის მიენიჭა საქართველოს დამსახურებული არტისტის წოდება.
„გაზაფხული“, „სიმღერა ბათუმზე“ და უამრავი სხვა სიმღერა სწორედ მის ხმასთან ასოცირდება.
რესურსები ინტერნეტში
კატეგორია: ქართველი მომღერლები კატეგორია: დაბადებული 1936
კამილა კაბელიო
კარლა კამილა კაბელიო ესტრაბაო (Karla Camila Cabello Estrabao,, ; დ. 3 მარტი, 1997) — კუბელი-ამერიკელი მომღერალი და სიმღერების ავტორი. ის იყო გოგონების ჯგუფ Fifth Harmony-ის წევრი, რომელიც ჩამოყალიბდა 2012 წლის The X Factor-ის მეორე სეზონის დროს. კაბელიოს აქვს კოლაბორაციები, ისეთ მომღერლებთან, როგორებიცაა Machine Gun Kelly („Bad Things“), რომელმაც Billboard Hot 100-ში მიაღწია მეოთხე ადგილს. მას შემდეგ, რაც მან დატოვა ჯგუფი Fifth Harmony (2016 წლის დეკემბერში), გამოუშვა სოლო სიმღერა „Crying in the Club“. 2018 წელს გამოვიდა სადებიუტო ალბომი Camila, რომელმა Billboard 200-ში მოიპოვა პირველი ადგილი. იგივე ბედი ჰხვდა წილად სიმღერას „Havana“, რომელიც ჰიტად იქცა არა მარტო აშშ-ში, ინგლისსა და ავსტრალიაში, არამედ მთელს მსოფლიოში.
ადრეული ცხოვრება
კაბელო დაიბადა კოჯიმარში, აღმოსავლეთ ჰავანაში, კუბაში, სინუჰე ესტრაბაოსა და ალეხანდრო კაბელიოს ოჯახში. ის არის კუბელ-მექსიკელი. როდესაც იგი 5 წლის იყო, ოჯახი გადავიდა მაიამიში, ამერიკის შეერთებულ შტატებში. კამილა სწავლობდა მაიამის პალმეტოს უმაღლეს სკოლაში, მაგრამ თავისი სასიმღერო კარიერის გამო დატოვა იგი მე-9 კლასში. აღებული აქვს სკოლის დიპლომი.
2012-2016: X ფაქტორი და Fifth Harmony
მარცხნივ|მინი|კაბელო (მარჯვნივ) Fifth Harmony  2013 კამილა კაბელიო წარსდგა X Factor-ის აუდიტორიის წინაშე გრინსბოროში, ჩრდილოეთ კაროლინაში, არეტა ფრანკლინის სიმღერით „Respect“, მაგრამ გადაცემა არ გასულა ეთერში. ის გააერთიანეს ჯგუფ Fifth Harmony-ში ალი ბრუკთან, ნორმანთან, ლაურენ ჯაურეგუისთან და დაინა ჯეინთან ერთად.
ჯგუფმა გამოუშვა EP „Better Together“ (2013) სტუდიურ ალბომთან, Reflection-თან ერთად (2015) და 7/27 (2016). მათ გამოუშვეს სიმღერები „Worth It“ და „Work from Home“.
სქოლიო
კატეგორია:დაბადებული 3 მარტი კატეგორია:დაბადებული 1997 კატეგორია:კუბელი მუსიკოსები კატეგორია:მექსიკელი მუსიკოსები
ბორხა
ბორხა (Borja, Borcha) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-ბორხის კომარკის შემადგენლობაში. ფართობი — 107 კმ². მოსახლეობა — 4978 კაცი (2020 წ.).
სქოლიო
კატეგორია:სარაგოსის მუნიციპალიტეტები
რუმინეთის სამეფო
რუმინეთის სამეფო — სახელმწიფო, რომელიც არსებობდა თანამედროვე რუმინეთის, მოლდოვის და ნაწილობრივ, უკრაინისა და ბულგარეთის ტერიტორიაზე 1881-1947 წლებში. ქვეყნის დედაქალაქი იყო ბუქარესტი. ძირითადი ტერიტორიულ-ადმინისტრაციული ერთეული - ჟუდეცი.
რუმინეთის სამეფოს არსებობის განმავლობაში სახელმწიფოს საზღვრები მნიშვნელოვნად იცვლებოდა. დამოუკიდებლობის გამოცადების ეტაპზე იგი მოიცავდა ვლახეთს, მოლდოვას და დობრუჯას. სამეფოს აღმოსავლეთი საზღვარი მდებარეობდა მდინარე პრუტზე და დნესტრზე, ჩრდილოეთით კარპატები საზღვრავდა. აღმოსავლეთით შავი ზღვა ესაზღვრებოდა, დასავლეთით ბანატის მთების გასწვრივ გადიოდა, სამხრეთით კი დუნაიზე.
1913 წელს ბალკანეთის მეორე ომის შედეგად მოახდინა მანამდე ბულგარეთის ტერიტორიის, სამხრეთ დობრუჯის ანექსია. საზღვრების მასშტაბური შეცვლა მოხდა პირველი მსოფლიო ომის შედეგად ავსტრია-უნგრეთისა და რუსეთის იმპერიების დაშლის შემდეგ. იმპერიების დაშლის შემდეგ რუმინეთის შემადგენლობაში შევიდა ბანატი, ბუკოვინა, ტრანსილვანია, მარამურეში, ბესარაბია.
1918-1940 წლებში რუმინეთის სამეფომ საზღვრების მაქსიმუმს მიაღწია. 1940 წელს დაკარგა ჩრდილოეთი ტრანსილვანია (შეიერთა უნგრეთმა), ბესარაბია, ბუკოვინა (შეიერთა სსრკ-მ), სამხრეთი დობრუჯა (დაიბრუნა ბულგარეთმა). აღმოსავლეთი საზღვარი კვლავ პრუტზე და დნესტრზე გავიდა.
მოსახლეობა
ეროვნული შემადგენლობა კი 1930 წლისათვის ასეთია:
ასევე ცხოვრობდნენ თურქები, გაგაუზები, ალბანელები, სომხები, პოლონელები, სლოვენიელები, ხორვატები და სხვ.
რესურსები ინტერნეტში
კატეგორია:რუმინეთის ისტორია კატეგორია:ევროპის ყოფილი მონარქიები
ზუიგაღბიური
ზუიგაღბიური (Զույգաղբյուր) — სოფელი სომხეთში, შირაკის პროვინციაში. მდებარეობს ზღვის დონიდან 2 010 მეტრზე. 2008 წლის მონაცემებით, მოსახლეობა 516 ადამიანს შეადგენდა, სიმჭიდროვე 430 ადამიანი კმ²-ზე. ფართობი 1.2 კმ²-ია.
რესურსები ინტერნეტში
კატეგორია:შირაკის პროვინციის სოფლები
ბოლშინკის ღვთისმშობლის შობის ეკლესია
ბოლშინკის ღვთისმშობლის შობის ეკლესია (Церковь Рождества Пресвятой Богородицы) — მართლმადიდებლური ეკლესია ტარასოვის რაიონის სლობოდა ბოლშინკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას.
ტაძრის მისამართი: რუსეთი, როსტოვის ოლქი, ტარასოვის რაიონი, სლობოდა ბოლშინკა.
ისტორია
პირველი, მაცხოვრის შობის სახელობის ტაძარი სოფელ ბოლშინკში აიგო 1789 წელს. მას შემდეგ რაც ხის ეკლესია დაინგრა 1857 წელს ააგეს ახალი ქვის ტაძარი, რომელიც 1930-იან წლებში დახურეს. დიდი სამამულო ომის დროს მასში განთავსეს საკოლმეურნეო საწყობი. XXI საუკუნის დასაწყისში მიღებული გადაწყვეტილების შემდეგ დაიწყო ახალი ტაძრის მშენებლობა, რომლის რესტავრაციაც დღემდე გრძელდება.
ღვთისმახურების აღსავლენად სოფელ ბოლშინკაში ხელისუფლების მიერ გამოყოფილი ძველი შენობის საძირკველზე 2006 წელს ააგეს ახალი ქრისტეშობის სახელობის ტაძარი, რომელიც გარკვეული პერიოდის მერე გადაკეთდა, ღვთისმშობლის სახელზე, რადგანაც ტაძარი ეკურთხა 21 სექტემბერს ღვთისმშობლის შობის დღეს.
სამშენებლო სამუშაოები დაფინანსდა შემოწირულობებით - გარე და შიდა მშენებლობა, საკურთხევლის მოხატვის ჩათვლით მცირე სამრეკლო და მიმდებარე ტერიტორიის კეთილმოწყობა. სააქციო საზოგადოება „ბოლშინსკოემ“ გაიღო არა მარტო მსხვილი ფინანსები არამედ უშუალოდ ჩართული იყო მშენებლობის პროცესში. შესაბამისად ახალი ტაძარი აღიმართა ძველი ნანგრევებად ქცეული ეკლესიის მოპირდაპირედ.
ტაძრის წინამძღვარია ანდრეი კორშუნოვი.
სქოლიო
კატეგორია:როსტოვის ოლქის ეკლესიები
ბოტორიტა
ბოტორიტა  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის სარაგოსის კომარკის შემადგენლობაში. ფართობი — 19,810741 კმ². მოსახლეობა — 490 კაცი (2020 წ.).
სქოლიო
კატეგორია:სარაგოსის მუნიციპალიტეტები
გრინვიჩის ჰოსპიტალი
გრინვიჩის ჰოსპიტალი (Royal Naval Hospital) — ჰოსპიტალი გრინვიჩში, მდებარეობს მდინარე ტემზის სანაპიროზე, დაფუძნებულია ინგლისის დედოფალ მერი II-ის მიერ 1694 წელს, ინგლისური მემკვიდრეობისათვის ომის ერთ-ერთი ბრძოლის შემდეგ ბრიტანეთის ფლოტის ვეტერანების შეფარების მიზნით.
გრინვიჩის ჰოსპიტლის მშენებლობა მიმდინარეობდა 1696-1712 წლებში კრისტოფერ რენის პროექტის მიხედვით და მისი ასისტენტის ნიკოლას ჰოკსმურის ხელმძღვანელობით. მშენებლობის დამამთავრებელ ეტაპზე მასში მონაწილეობას იღებდა ჯონ ვანბრუ.
1997 წელს გრინვიჩის სანაპირო ხაზი, ჰოსპიტალთან, პარკთან და კუინზ-ჰაუსთან ერთად შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები გაერთიანებულ სამეფოში
Avaz Twist Tower
მშენებლობა
ცათამბჯენის მშენებლობა დაიწყო 2003 წელს, სარაევოს კომერციულ ცენტრში, მარიინ დვორის უბანში. არქიტექტორის, ფარუყ კაპიჯიჩის იდეის თანახმად, 38 სართულიანი შენობა 142 მ სიმაღლისა უნდა ყოფილიყო, ხოლო სახურავზე განლაგებული დამატებითი შპილი კიდევ 30 მეტრს დაუმატებდა შენობის სიმაღლეს. მშენებლობამ ხუთი წელი გასტანა და 2008 წელს დასრულდა. შენობას დაგრეხილი, ექვსკუთხედი პარალელეპიპედის ფორმა აქვს და მისი ფასადი ლურჯი მინითაა მოპირკეთებული (გარდა ბოლო ორი სართულისა, რომლებიც წრიული ფორმისაა).
ექსპლუატაცია
ცათამბჯენში განლაგებულია მედია-ჯგუფ ავაზის შტაბ-ბინა და რედაქცია, ხოლო მის გარდა ასევე სხვადასხვა ოფისები, არის ხუთვარსკვლავიანი სასტუმრო Radon Plaza Hotel, ასევე რესტორანი 100 მეტრის სიმაღლეზე, რომელსაც აქვს აივანი ტურისტული ტელესკოპებით.
სქოლიო
კატეგორია:ბოსნია და ჰერცეგოვინა კატეგორია:ბოსნია და ჰერცეგოვინის ცათამბჯენები
იკონიის ბრძოლა (1190)
იკონიის ბრძოლა — მესამე ჯვაროსნული ლაშქრობის ბრძოლა ჯვაროსნებსა და სელჩუკებს შორის, ჯვაროსნებს მეთაურობდა საღვთო რომის იმპერიის იმპერატორი ფრიდრიხ I ბარბაროსა, ხოლო სელჩუკთა ჯარს ქილიჩ-არსლან II. გაიმართა 1190 წლის 18 მაისს.
ჰატინის ბრძოლაში და იერუსალიმის ალყის დროს განცდილი კატასტროფის შემდეგ სალადინმა ჯვაროსნულ სახელმწიფოებს ბევრი ტერიტორიები ჩამოართვა. რომის პაპი გრიგოლ VIII მოუწოდებდა მოსახლეობას იერუსალიმის გათავისუფლებისაკენ. მის მოწოდებას ფრიდრიხ I ბარბაროსა გამოეხმაურა. 1189 წელს დაიწყო მზადება ლაშქრობისათვის, მან მოაგროვა 100 000 კაცი, მათ შოის 20 000 რაინდი. მას 2 000 კაცით შეუერთდა უნგრეთის მეფე ბელა III-ის ძმა პრინცი გეზა.
უნგრეთის, სერბეთის, ბულგარეთისა და ბიზანტიის გავლით ფრიდრიხ ბარბაროსას ჯარი ანატოლიაში ჩავიდა. 17 მაისს არმია დაბანაკდა იკონიის გარშემო. 18 მაისს გაიმართა გადამწყვეტი ბრძოლა, ჯვაროსნებმა გაიმარჯვეს. სელჩუკების არმია გაიქცა, ქალაქში გერმანელი ჯვაროსნების ძალები შევიდნენ.
ლიტერატურა
კატეგორია:XII საუკუნის ბრძოლები კატეგორია:მესამე ჯვაროსნული ლაშქრობის ბრძოლები
მიშო ყიფიანი
მიშო ყიფიანი (დ. 12 აპრილი, 1846, ქვიშხეთი — გ. 2 მარტი, 1916, ვლადიკავკაზი) — ქართველი პედაგოგი, ქართული ენისა და ლიტერატურის მასწავლებელი, საქართველოში ხალხოსნური მოძრაობის ერთ-ერთი მთავარი ინიციატორი,
ბიოგრაფია
საშუალო სასწავლებლის დამთვრების შემდეგ შევიდა პეტერბურგის ტექნოლოგიურ ინსტიტუტში. საქართველოში დაბრუნების შემდეგ, 1875 წელს სამსახური დაიწყო ქუთაისში და აქტიურად ჩაება ხალხოსნურ მოძრაობაში; 1876 წელს სხვა ხალხოსნებთან ერთდ დააპატიმრეს და გადაასახლეს აღმოსავლეთ ციმბირში, შემდეგ კი ორენბურგში; 1981 წელს გაათვისუფლეს და სამშობლოში დაბრუნების უფლება მისცეს. იმავე წელს თბილისის მეორე გიმნაზიაში დაიწყო მასწავლებლად მუშაობა; 1981 წლის ოქტომბრიდან დაინიშნა გორის სამასწავლებლო სემინარიის ქართული ენისა და ლიტერატურის მასწავლებლად; პარალელურად ასწავლიდა ქართულ ენასა და ლიტერატურას გორის ქალთა პროგიმნაზიაშიც. დიდი ავტორიტეტითა და პატივისცემით სარგებლობდა მოსწავლეთა შორის. 1883 წელს იგი კვლავ დააპატიმრეს და ქალაქ უსტკამენოგორსკში გადაასახლეს. 1887 წელს გაათავისუფლეს და იგი საქართველოში დაბრუნდა.
რესურსები ინტერნეტში
კატეგორია:ქართველი პედაგოგები კატეგორია:დაბადებული 12 აპრილი კატეგორია:დაბადებული 1846 კატეგორია:გარდაცვლილი 2 მარტი კატეგორია:გარდაცვლილი 1916 კატეგორია:ხაშურის მუნიციპალიტეტში დაბადებულები მ
გრინვიჩის პარკი
გრინვიჩის პარკი (Greenwich Park) — ყოფილი სამონადირეო პარკი და ერთ-ერთი ყველაზე დიდი მწვანე ზონა ლონდონის სამხრეთ-აღმოსავლეთით. შესასვლელ ჭიშკარს ამშვენებს ორი კოლონა, რომელზეც დგას ოქროთო დაფარული ორი სფერო, რომლებიც განასახიერებენ ნახევარსფეროებს.
პარკი ეკუთვნის სამეფო ოჯახს. ჯეიმზ I-ის მეფობის პერიოდში მას შემოარტყეს კედელი და მიუწვდომელი იყო რიგითი ადამიანებისათვის.
გრინვიჩის ბორცვზე დგას სამეფო ობსერვატორია. გრინვიჩის მერიდიანი, რომელიც დედამიწას ყოფს დასავლეთ და აღმოსავლეთ ნახევარსფეროებად გადის პირდაპირ ეზოში და მონიშნულია მბრწყინავი ზოლით.
1997 წელს გრინვიჩის სანაპირო ხაზი, ჰოსპიტალთან, პარკთან და კუინზ-ჰაუსთან ერთად შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები გაერთიანებულ სამეფოში
რემი ლაკრუა
რემი ლაკრუა (დ. 26 ივნისი, 1988, კალიფორნია, აშშ) — ამერიკელი პორნომსახიობი. მოგებული აქვს 12 ჯილდო. კარიერა დაიწყო 2011 წელს Kink.com-ზე და დაასრულა 2016 წელს.
ფილმოგრაფია
2011-2016 წლებში მონაწილეობა მიიღო 324 ფილმში.
და სხვა
რესურსები ინტერნეტში
კატეგორია:ამერიკელი ქალი პორნომსახიობი კატეგორია:დაბადებული 26 ივნისი კატეგორია:დაბადებული 1988
ჩრდილოეთკორეული ვონა
ჩრდილოეთკორეული ვონი (კორეულად: 원; კოდი : KPW ) ან კორეის სახალხო დემოკრატიული რესპუბლიკის ვონი ( კორეული : 조선 민주주의 인민 공화국 원)— ჩრდილოეთ კორეის ოფიციალური ვალუტა. იგი დაყოფილია 100 ჩონად. ვონს გასცემს კორეის სახალხო დემოკრატიული რესპუბლიკის ცენტრალური ბანკი, რომელიც მდებარეობს დედაქალაქ ფხენიანში.
ეტიმოლოგია
ტერმინი ვონი მომდინარეობს ჩინური იუანიდან და იაპონური იენიდან. სამივე სახელები გამომდინარეობს ჰანჯას 圓(원) სიმბოლოდან, რაც ნიშნავს ,,მრგვალ ფორმას". ვონი იყოფა 100 ჩონად.
ისტორია
ვონი გახდა ჩრდილოეთ კორეის ვალუტა 1947 წლის 6 დეკემბერს, როდესაც შეცვალა კორეული იენი, რომელიც ჯერ კიდევ მიმოქცევაში იყო.
ჩრდილოეთ კორეის ვონი განკუთვნილია მხოლოდ ჩრდილოეთ კორეის მოქალაქეებისთვის, ხოლო სავაჭრო ბანკი (무역은행) გასცემს ვალუტებს ვიზიტორებზე, ისევე როგორც მრავალი სხვა სოციალისტური სახელმწიფო. ამასთან, ჩრდილოეთ კორეა გასცემდა ორი სახის სავალუტო სერთიფიკატს, ერთს ვიზიტორებზე ,,სოციალისტური ქვეყნებიდან". ეს სერთიფიკატი წითელი ფერისაა და მეტსახელად უწოდებენ ,,წითელ ვონს". მეორე სახის სერტიფიკატები გაიცემოდა ვიზიტორებზე ,,კაპიტალისტური ქვეყნებიდან", რომელიც ლურჯი/მწვანე ფერისაა და მისი ზედმეტსახელია ,,ლურჯი ვონი". უცხოელებზე გასამცემი სერტიფიკატები გამოიყენებოდა 1999 წლამდე, შემდეგ ოფიციალურად გაუქმდა 2002 წელს. ამასთან, ფასები ნორმალურ მაღაზიებში, განსხვავებულია, რაც ვონის აუხსნელი კურსითაა განპირობებული.
დოლარის გაუქმება
2001 წლიდან ჩრდილოეთ კორეის მთავრობამ უარი თქვა დოლარის 2,16 ვონის კურსზე (რომელიც, როგორც ამბობენ, ემყარებოდა კიმ ჩენ-ირის დაბადების დღეს, 16 თებერვალს) ამასთან, მძლავრი ინფლაცია ანადგურებს ჩრდილოეთ კორეის ვონის ღირებულებას. ჩრდილოეთ კორეიდან დევნილების მოხსენებაში ნათქვამია, რომ შავი ბაზრის კურსი 570 ვონი იყო ჩინური იუანისთვის (დაახლოებით 4000 ვონი აშშ დოლარზე) 2009 წლის ივნისში.
2009 წლის გამყარება
ვონი გამყარდა 2009 წლის ნოემბერში პირველად 50 წლის შემდეგ. ჩრდილოეთ კორეელებს შვიდი დღის ვადაში ჰქონდათ მაქსიმალური 100,000 ფუნტი სტერლინგი (დაახლოებით 40 აშშ დოლარი ღირს შავ ბაზარზე) 1000 ფუნტ სტერლინგში 10 ფუნტ სტერლინგში, მაგრამ ზოგიერთი მოსახლეობის პროტესტის შემდეგ, ლიმიტი ნაღდი ფულისთვის 150,000 ფუნტ სტერლინგამდე გაიზარდა. და 300,000 ფუნტი სტერლინგი ბანკში. ამ დროისთვის ოფიციალური გაცვლითი კურსი დაახლოებით 740 აშშ დოლარი იყო, მაგრამ შავი ბაზრის ღირებულება 150,000 ფუნტ სტერლინგი დაახლოებით 30 დოლარი იყო. გადაფასებამ, რომელიც მიიჩნია კერძო ბაზრის საქმიანობის წინააღმდეგ გადადგმულ ნაბიჯად, გააქრო ბევრი ჩრდილოეთ კორეის დანაზოგი Times ვარაუდობს, რომ ეს ნაბიჯი შეიძლება ჩრდილოეთ კორეის მთავრობის მცდელობა იყო ფასების ინფლაციის კონტროლისა და ადგილობრივი შავი ბაზრის ფულის მოვაჭრეების ბედი გაანადგუროს. განცხადება გაკეთდა უცხოეთის საელჩოებისთვის, მაგრამ არა ჩრდილოეთ კორეის სახელმწიფო მედიაში. მოგვიანებით ინფორმაცია გადაეცა სადენიანი რადიო სერვისის საშუალებით, რომელიც მხოლოდ ჩრდილოეთ კორეაში იყო შესაძლებელი.
მეორე ვონი
2001 წელს, როდესაც ჩრდილოეთ კორეაში ერთი ვონისთვის დოლარის 2.16 ნიშნულზე უარი თქვეს, მონეტების ღირებულება შემცირდა. 2003 წლის შემდეგ ეს მონეტები იშვიათად არის მიმოქცევაში. მოგვიანებით, 2005 წელს დაინერგა მონეტების ახალი ნაკრები 5, 10, 50 და 100 ვონის ნომინალებში. ეს მონეტები ნაკლებად შთამბეჭდავი იყო ძველი სერიების შედარებით, მათი დიზაინის ძალიან უბრალო და ზოგადი ხასიათის იყო. მეორე ვონის ყველა მონეტა ალუმინისგანაა დამზადებული. სხვა კაპიტალისტური სახელმწიფოების ეკონომიკის მსგავსად, როგორიცაა კუბა და ჩინეთი, ჩრდილოეთ კორეამ შეიმუშავა მონეტების მარკირების სპეციალური სისტემა უცხოელი ვიზიტორების ორი ჯგუფისთვის. 1983 წელს გამოშვებული ეს მონეტები იყო ,,პაკკუნდონის" კონვერტირებადი სერიის ნაწილი. მონეტები, რომელთაც ,,ვარსკვლავი" არ ჰქონდათ, გავრცელებული იყო ჩრდილოეთ კორეაში, ერთი ვარსკვლავით მონიშნული მონეტები ..სოციალისტი ვიზიტორებისთვის" და ორი ვარსკვლავიანი მონეტები ,,კაპიტალისტი ვიზიტორებისთვის". მეოთხე კომპლექტი, რომელიც კოლექციონერებისთვის იყო განკუთვნილი და არა ტირაჟისთვის, ვარსკვლავების ადგილას ეწერა ,,მაგალითი" კორეული დამწერლობით . ზოგადად მიმოქცევაში მონეტების გარდა, არსებობს უამრავი სამახსოვრო მონეტა, რომლებიც მოჭრილია ჩრდილოეთ კორეის სახელით. უმეტესობა, თუ არა ყველა, უცხოელ ნუმიზმატიკოსებზე იყიდება . ზოგი ოფიციალური, სახელმწიფო დამტკიცებული მონეტაა, სხვები - არა.
მესამე ვონი
მონეტები 10, 50 ჩონისა და 1 ვონის ღირებულებით მოიჭრა 2002 წელს, ხოლო 2008 წელს მას დაემატა 1 და 5 ჩონიანები. ყველა მონეტა ალუმინითაა დამზადებული. ამ მონეტებზე გამოსახულია ეროვნული გერბი ავერსზე და ყვავილები, განსაკუთრებით კიმჯონგილია და კიმილსუნგია, 10 და 50 ჩონი უკანა მხარეს. მაგნოლია ამშვენებს 1 ვონიანს.
ბანკნოტები
,,ჩრდილოეთ კორეის" პირველი ბანკნოტები გამოსცა 1945 წელს რუსეთის მიერ მხარდაჭერილმა დროებითმა მთავრობამ 38-ე პარალელის ზემოთ. ეს იყო 1, 5, 10 და 100 ვონის ნომინალებში. ბანკნოტების გამოყენება შეწყდა საბჭოთა კავშირის ძალების გასვლისა და ახლად დამოუკიდებელი სახელმწიფოს აღიარების შემდეგ.
მეორე ვონი
1959 წელს ძველი ვონი შეიცვალა მეორე ვონით, ფასი და გაცვლითი კურსი დაფიქსირდა აშშ დოლარზე. ეს ბანკნოტების სერია გამოიცა ნომინალებში 50 ჩონი და 1, 5, 10, 50 და 100 ვონი. ეს ბანკნოტები გაცილებით დიდი იყო, ვიდრე წინა გამოცემა და მასზე გამოსახული იყო ჩრდილოეთ კორეის ინდუსტრიები.
2012 წელს გამოვიდა ბანკნოტების კიდევ ერთი სამახსოვრო სერია, ამჯერად 2002–2009 წლების სერიებში, სადაც დატანილი იყო წარწერა ,,დიდი ლიდერი ამხანაგი კიმ ილ სუნგის 100 წლის იუბილე". 1988 წელს სავაჭრო ბანკმა (무역은행) (ცენტრალური ბანკისგან მოპირისპირე) გასცა ორი უნიკალური სერიის უცხოური სერთიფიკატი. ორივე მათგანში შედიოდა 1 ჩონის, 5 ჩონის, 10 ჩონის, 50 ჩონის და 1, 5, 10  და 50 ვონის ღირებულების კუპიურები, სერიიდან ,,კაპიტალისტი ვიზიტორებისთვის", რომელიც იყო ლურჯ-მწვანე, ხოლო სერია ,,სოციალისტი სტუმრებისთვის" ვარდისფერი. თანამედროვე ნოტებს ჰქონდა მარტივი გამოსახულებები და შესაბამისი მნიშვნელობები. სოციალისტურ ვონზე საერთაშორისო მეგობრობის გამოფენაა გამოსახული, ხოლო კაპიტალისტური ვონის ბანკნოტებზე - ჩოლიმას ქანდაკება.
მიმოქცევაში მეორე ვონის ბანკნოტები, 2009 წლის დეკემბრამდე, იყო შემდეგი:
მესამე მოიგო
2009 წელს დაიწყო სავალუტო რეფორმა ჰიპერინფლაციისა და შავი ბაზრის საქმიანობის მოსაგვარებლად. წინა რეფორმებისგან განსხვავებით, 2009 წლის ნაბიჯმა ქვეყანაში პანიკა გამოიწვია, როდესაც გამოცხადდა, რომ ძველი ვალუტის გაყვანასა და ახალი ვალუტის შემოღებას შორის ორკვირიანი პაუზა იქნებოდა, ამასთან ერთად გაცვლის ლიმიტი იქნებდა მხოლოდ 500 000 ძველი ვონი თითოეულ ადამიანზე, რაც დანაზოგების ეფექტურად მოშორებას უწყობდა ხელს. ეს გადაფასება წარუმატებელი აღმოჩნდა.
2014 წლის 25 ივლისს მიმოქცევაში გამოვიდა ახალი 5 000 ვონის ნომინალი, რომელიც 2013 წლით თარიღდება. ჩრდილოეთ კორეის დამფუძნებლის კიმ ილ-სუნგის პორტრეტის გამოსახულების ნაცვლად, ნოტა ასახავს მისი დაბადების ადგილის მანგიონდაში და უკანა მხარეს საერთაშორისო მეგობრობის გამოფენას მიოჰიანგსანში, სადაც ნაჩვენებია საჩუქრები, რომლებიც მან და მისმა შვილმა კიმ ჩონგ-ილმა მიიღეს უცხოელი ლიდერებისგან.
სხვა ვალუტა
BBC- მ 2009 წელს გამოაცხადა, რომ ფხენიანის ზოგიერთ მაღაზიებში ჩრდილოეთ კორეული ვონი არ გამოიყენება. ასეთ მაღაზიებში რაიმეს შეძელნა მხოლოდ იაპონური იენითა და აშშ დოლარითაა შესაძლებელი.
სქოლიო
კატეგორია:ჩრდილოეთი კორეა კატეგორია:ბრუნვაში არსებული ვალუტები
ლუსიენ კელე
ლუსიენ კელე (Lucien Quélet; დ. 14 ივლისი, 1832, მონტეშერუ — გ. 25 აგვისტო, 1899, ერიმონკური) — ფრანგი მიკოლოგი და ბუნებისმეტყველი, საფრანგეთის მიკოლოგიური საზოგადოების დამაარსებელი და მისი პირველი საპატიო პრეზიდენტი 1884 წლიდან.
ლუსიენ კელე აგრეთვე ნიჭიერი მხატვარი იყო. მის მიერ შექმნილი აკვარელური ნახატების უმრავლესობა გადაეცა პარიზის ბუნებისმეტყველების ეროვნულ მუზეუმს.
მისი სტანდარტული საავტორო ბოტანიკური შემოკლებაა Quél.
სქოლიო
კატეგორია:ფრანგი მიკოლოგები
ოჰანგვენის რეგიონი
ოჰანგვენის რეგიონი (Ohangwena Region) — ნამიბიის 14 ადმინისტრაციული რეგიონიდან ერთ-ერთი, რომელიც მდებარეობს მის უკიდურეს ჩრდილოეთში, ანგოლასთან სახელმწიფო საზღვრის გასწვრივ. ფართობი შეადგენს 10 703 კმ²-ს, ხოლო 2011 წლის აღწერის მიხედვით მოსახლეობის რაოდენობაა 245 446 ადამიანი. რეგიონის ადმინისტრაციული ცენტრია — ქალაქი ეენჰანა (მოსახლეობა — დაახლოებით 3,5 ათასი ადამიანი).
გეოგრაფია
რეგიონის ტერიტორია წარმოადგენს ხშირი ბალახით დაფარულ სავანას.
ადმინისტრაციული დაყოფა
ადმინისტრაციული თვალსაზრისით ოჰანგვენის რეგიონი იყოფა 11 ოლქად:
ეკონომიკა
ეკონომიკის თვალსაზრისით ოჰანგვენის რეგიონი წარმოადგენს ტიპურ, ექსტენსიურად განვითარებად სასოფლო-სამეურნეო რეგიონს. ჯერ კიდევ მაშინ, როდესაც სამხრეთ-დასავლეთი აფრიკა იმყოფებოდა სამხრეთ აფრიკის რესპუბლიკის კონტროლ ქვეშ, რეგიონის ტერიტორიაზე ანგოლის საზღვართან გაყვანილი იქნა თანამედროვე ავტოგზები.
სქოლიო
კატეგორია:ნამიბიის რეგიონები
უკანასკნელი ბრძანება (1928 წლის ფილმი)
უკანასკნელი ბრძანება (The Last Command) — 1928 წლის ამერიკული მუნჯი ფილმი. ემილ იანინგსმა მიიღო ოსკარი საუკეთესო მსახიობი კაცისთვის.